seungwon929/Th-miracl huggingface dataset:
บุญยิสา จันทราราชัย

บุญยิสา จันทราราชัย หรือ ป๊อปปี้ เป็นนักแสดงชาวไทย ปัจจุบัน ป๊อปปี้กำลังศึกษาอยู่ ชั้นปีที่ 4 คณะ Business English มหาวิทยาลัยกรุงเทพ โดยเป็นเจ้าของส่วนสูง 174 เซนติเมตร น้ำหนัก 55 กิโลกรัม ก่อนที่เธอจะมาประกวด เวที มิสไทยแลนด์เวิลด์ 2555 เคยผ่านการประกวด ดัชชี่บอยแอนท์เกิร์ล 2006 และเล่นมิวสิกวิดีโอ ก่อนที่จะมาประกวดเช่น MV กลัวที่ไหน (บี้ สุกฤษฎิ์ วิเศษแก้ว) MV ดูแลเขาให้ดีดี (ดา เอ็นโดรฟิน) หลังจากที่เธอได้รับตำแหน่ง รองอันดับ 1 มิสไทยแลนด์เวิลด์ 2555 เธอได้เป็นตัวแทนสาวไทยไปประกวดเวที มิสไชนิสอินเตอร์เนชั่นแนล 2556 โดยทำได้ดีที่สุด คือเข้ารอบ 5 คน
วอลเลย์บอลหญิงชิงแชมป์นอร์เซกา 1977

วอลเลย์บอลหญิงชิงแชมป์นอร์เซกา 1977 (1977 Women's NORCECA Volleyball Championship) เป็นครั้งที่ห้าของการแข่งขัน ระหว่างวันที่ 23–30 เมษายน ณ ซานโตโดมิงโก, สาธารณรัฐโดมินิกัน
สถานีต่อไป

"สถานีต่อไป (Next Station)" เป็นซิงเกิลของวงดนตรีอพาร์ตเมนต์คุณป้า จากอัลบั้ม "รักสนิยม" (พ.ศ. 2556) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) และเรียบเรียงโดย อพาร์ตเมนต์คุณป้า เนื้อหาของเพลงคือเรื่องทั่วไปของคนเราที่เมื่อคบกัน เราก็มักจะเปลี่ยนแปลงอีกคนไม่ได้หรอก เราเองก็เปลี่ยนตัวเองเพื่อเขาไม่ได้เหมือนกัน คือเรียกง่ายๆ คนเรามันมีสันดานตัวเองอยู่ที่ยังไงก็เปลี่ยนไม่ได้ ถึงจะแกล้งทำหรือพยายามยังไงก็ไม่ได้ทั้งหมดหรอกครับ ต้องใช้เวลาในการปรับจูน และทำความเข้าใจกัน แต่สุดท้ายแล้ว มันก็อาจจะต้องเป็น สถานีต่อไป ที่อาจจะเจอกับคนที่ใช่หรือคู่ที่ใช่ หากใจคนสองคนไม่ตรงกัน คนนึงอาจพอ แต่คนนึงร้องขอสถานีหน้าอยู่ตลอดเวลา สุดท้ายก็ต้องแยกทางกันไป ซึ่งตรงนี้แหละ คือเรื่องของ “สถานีต่อไป” ที่คนเราต้องค้นหาไปเรื่อยๆ

เพลง "สถานีต่อไป (Next Station)" ได้อันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รอเบิร์ต เกตส์

รอเบิร์ต ไมเคิล เกตส์ () เป็นรัฐบุรุษชาวอเมริกัน เคยดำรงตำแหน่งผู้อำนวยการสำนักข่าวกรองกลาง และเป็นรัฐมนตรีว่าการกระทรวงกลาโหมคนที่ 22 ตั้งแต่ปี 2006 ถึง 2011 เขาทำงานในสำนักข่าวกรองกลาง (ซีไอเอ) และสภาความมั่นคงแห่งชาติ เป็นเวลายาวนานถึง 26 ปี และเป็นผู้อำนวยการสำนักข่าวกรองกลางภายใต้รัฐบาลของประธานาธิบดี จอร์จ เอช. ดับเบิลยู. บุช นอกจากนี้เขายังเคยประจำการในกองทัพอากาศสหรัฐ หลังจากลาออกจากซีไอเอ เขาไปดำรงตำแหน่งเป็นอธิการบดีและกรรมการบริหารของมหาวิทยาลัยเทกซัสเอแอนด์เอ็ม นอกจากนี้ เขายังเป็นหนึ่งในฝ่ายวิคราะห์อิรัก (ISG) ของรัฐสภาสหรัฐ เพื่อติดตาม ประเมินสถานการณ์ และให้คำแนะนำเกี่ยวกับสงครามในอิรัก

เกตส์ได้รับการเสนอชื่อโดยประธานาธิบดี จอร์จ ดับเบิลยู. บุช ให้ดำรงตำแหน่งรัฐมนตรีว่าการกระทรวงกลาโหมในปี 2006 แทนที่โดนัลด์ รัมส์เฟลด์ ซึ่งได้รับการสนับสนุนจากทั้งสองพรรค ในปี 2007 นิตยสาร "Times" ได้จัดให้เขาเป็นหนึ่งในผู้ทรงอิทธิพลที่สุดแห่งปี และในปี 2008 "U.S. News & World Report" ก็จัดให้เขาเป็นหนึ่งในผู้นำยอดเยี่ยมของอเมริกา และหนังสือพิมพ์ "The Washington Post" ยังระบุว่าเขานั้น "ได้รับการยอมรับอย่างกว้างขวางว่าเป็นรัฐมนตรีกลาโหมที่ดีที่สุดในยุคหลังสงครามโลกครั้งที่สอง"
ชนินทร จิตปรีดา

ชนินทร จิตปรีดา หรือ แวน เกิดเมื่อวันที่ 5 มีนาคม พ.ศ. 2532 เป็น นักแสดง และ พิธีกร ชาวไทย จบการศึกษาระดับมัธยมศึกษาตอนปลายจาก โรงเรียนอัสสัมชัญนครราชสีมา ปีการศึกษา2549 และ ระดับปริญญาตรี คณะสัตวศาสตร์และเทคโนโลยีการเกษตร มหาวิทยาลัยศิลปากร วิทยาเขต สารสนเทศเพชรบุรี ปีการศึกษา 2554 โดยเป็นเดือนของ มหาวิทยาลัยศิลปากรวิทยาเขตสารสนเทศเพชรบุรีอีกด้วย
เคาน์เตอร์-สไตรก์: โกลบัลออฟเฟนซิฟ

เคาน์เตอร์-สไตรก์: โกลบัลออฟเฟนซิฟ (, บ้างย่อเป็น CS:GO) เป็นวิดีโอเกมออนไลน์ประเภทยิงทางยุทธวิธีมุมมองบุคคลที่หนึ่ง พัฒนาโดย วาล์ว คอร์เปอเรชั่น และฮิตเดน แพทซ์ เอ็นเตอร์เทนเมนท์ ซึ่งเป็นเกมชุดที่ 4 จากแฟรนไชส์เคาน์เตอร์-สไตรก์

แนวยิงมุมมองบุคคลที่1 ซึ่งจะมี 2ฝั่ง คือ ผู้ต่อต้านผู้ก่อการร้าย กับ ผู้ก่อการร้าย จะมีรูปแบบการเล่นมีโหมดแตกต่างกันออกไป 1.แคสชวล 2.เดทแมตซ์ 3.ทำลายล้าง 4.คลาสสิค 5.แข่งขัน ทุกโหมดนั้น 
จะมีระบบสุ่มของให้กับผู้เล่นอีกด้วย

fnatic ทีมจากประเทศสวีเดน ชนะเลิศในการแข่งขันดรีมแฮกสตีลซีรีส์ เคาน์เตอร์-สไตรก์: โกลบัลออฟเฟนซิฟ แชมเปียนชิป ในเดือนธันวาคม 2013 โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ, Virtus.Pro ชนะเลิศในการแข่งขัน EMS One Katowice 2014 แชมเปียนชิป โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ, Ninjas in Pyjamas ชนะเลิศในการแข่งขัน ESL One Cologne 2014 ทัวร์นาเมนต์ ในปี 2014 โดยมีเงินรางวัลรวมในการแข่งขันทั้งหมด 250,000 ดอลลาร์สหรัฐ, ทีมสุดท้ายที่ชนะเลิศคือ Team LDLC.com ซึ่งชนะเลิศในการแข่งขันดรีมแฮกวินเทอร์ 2014, ต่อมา การแข่งขัน ESL One ได้จัดขึ้นอีกครั้งที่ Katowice ประเทศโปแลนด์ ระหว่างวันที่ 12-15 มีนาคม ค.ศ. 2015 โดยในวันที่ 15 มีนาคม fnatic ชนะเลิศในการแข่งขันโดยเอาชนะทีม Ninjas in Pyjamas ทั้ง 2 แผนที่ ได้ทั้งหมดรวม 16-13

วันที่ 18 มีนาคม ค.ศ. 2015 เคาน์เตอร์-สไตรก์: โกลบัลออฟเฟนซิฟ ทัวร์นาเมนต์ มีเงินรวมในการแข่งขันทั้งหมด 3.8 ล้านดอลลาร์สหรัฐ โดยมีผู้เล่นชาวสวีเดนได้รับเงินไปทั้งหมด 1.3 ล้านดอลลาร์สหรัฐ
สหพันธ์อีสปอร์ตนานาชาติ

สหพันธ์อีสปอร์ตนานาชาติ () เป็นองค์กรที่ดำเนินการในกีฬาอีอีสปอร์ตระหว่างประเทศ สำนักงานอยู่ตั้งที่เมืองโซล ประเทศเกาหลีใต้

สหพันธ์อีสปอร์ตนานาชาติก่อตั้งเมื่อวันที่ 8 สิงหาคม พ.ศ. 2551 โดย สมาคมอีสปอร์ต 9 ประเทศ ได้แก่ ประเทศเดนมาร์ก, ประเทศเกาหลีใต้, ประเทศเยอรมนี, ประเทศออสเตรีย, ประเทศเบลเยี่ยม, ประเทศเนเธอร์แลนด์, ประเทศสวิตเซอร์แลนด์, ประเทศเวียดนาม และ ไต้หวัน, และได้มีการประชุมครั้งแรกในเดือนพฤศจิกายน ในปีเดียวกัน
ธงซินต์มาร์เติน

ธงซินต์มาร์เติน ประกาศใช้เมื่อวันที่ 13 มิถุนายน ค.ศ. 1985 ออกแบบโดยโรเซล ริชาร์ดสัน เป็นธงสีแดงและน้ำเงิน ด้านคันธงมีสามเหลี่ยมสีขาว ประดับด้วยตราแผ่นดินของซินต์มาร์เติน สีแดงแทนการต่อสู้ สีน้ำเงินแทนสันติภาพ และสีขาวแทนความบริสุทธิ์

ธงซินต์มาร์เตินมีความคล้ายคลึงกับธงชาติฟิลิปปินส์และธงชาติสาธารณรัฐเช็ก
ธงกรีนแลนด์

ธงกรีนแลนด์ ประกาศใช้เมื่อวันที่ 21 มิถุนายน ค.ศ. 1985 ออกแบบโดยทิว เครสเตินเซิน เป็นธงสีขาวและแดง ใกล้กับด้านคันธงมีวงกลมที่ครึ่งบนเป็นสีแดง ครึ่งล่างเป็นสีขาว

กรีนแลนด์เป็นดินแดนเดียวในกลุ่มนอร์ดิกที่ไม่มีกางเขนนอร์ดิกประดับบนธง

ในปี ค.ศ. 1973 ชาวกรีนแลนด์ห้าคนได้เสนอแบบธงชาติเป็นครั้งแรก แต่คนส่วนใหญ่ยังพอใจกับการใช้ธงชาติเดนมาร์ก ต่อมาในปี ค.ศ. 1978 เดนมาร์กให้สิทธิ์ในการปกครองตัวเองแก่กรีนแลนด์ จึงมีการจัดให้เสนอแบบธง แบบธงของทิว เครสเตินเซินได้รับเลือกจากเสียงส่วนใหญ่ ธงของเครสเตินเซินเป็นเป็นธงสีขาวและแดง ใกล้กับด้านคันธงมีวงกลมที่ครึ่งบนเป็นสีแดง ครึ่งล่างเป็นสีขาว โดยสีขาวในช่องสี่เหลี่ยมแทนชั้นน้ำแข็ง สีแดงในวงกลมแทนดวงอาทิตย์ สีขาวในวงกลมแทนภูเขาน้ำแข็ง และสีแดงในช่องสีเหลี่ยมแทนมหาสมุทร สีแดงที่ใช้บนธงเป็นสีแดงเดียวกับที่ใช้บนธงชาติเดนมาร์ก เพื่อแสดงถึงการเป็นส่วนหนึ่งของราชอาณาจักรเดนมาร์ก
เปลือก

"เปลือก" เป็นซิงเกิลของวงดนตรีอพาร์ตเมนต์คุณป้า จากอัลบั้ม "รักสนิยม" (พ.ศ. 2556) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) และเรียบเรียงโดย อพาร์ตเมนต์คุณป้า เป็นเพลงที่อพาร์ตเมนต์คุณป้า เล่าเรื่องราวเหล่านี้ผ่านดนตรีฮาร์ดร็อคที่มีกลิ่นอายของยุคบุปผาชน ความพิเศษของเพลงเปลือก อยู่ที่การที่อพาร์ตเมนต์คุณป้าตระเวนเล่น­สดเพลงนี้มาจนคล่องแคล่วก่อนจะทำการอัดเส­ียง ดังนั้นอรรถรสในการฟังเพลงนี้จึงใกล้เคียง­กับการได้ดูโชว์สด ๆ ของอพาร์ตเมนต์คุณป้า

เนื้อหาเพลงพูดถึงค่านิยมในสังคมปัจจุบัน ที่ผู้คนมักจะมองกันแต่เพียงภายนอก เราใช้เวลาไม่กี่นาทีในการตัดสินคนจากบทบา­ทในสังคมและเรามักจะหลงลืมไปว่าจริง ๆ แล้­วชีวิตย่อมไม่ต่างจากการแสดง และเราเองก็เป็นเพียงนักแสดงที่ผลัดกันม­ารับแสดงบทบาทต่าง ๆ ที่แม้จะดูยิ่งใหญ่หรือต่ำต้อยสักเพียงใด­ก็ตาม สักวันการแสดงก็ย่อมมีวันสิ้นสุด

มิวสิกวีดีโอเพลง "เปลือก" เผยแพร่ครั้งแรกในวันที่ 14 พฤศจิกายน พ.ศ. 2556 เป็นกา­รนำเอาความหมายของเพลงที่พูดถึงการมองกันแ­ต่เพียงภายนอก และหลายสิ่งหลายอย่างที่คนเราปฏิบัติต่อกั­นนั้นก็เป็นเพียงบทบาทการแสดงอย่างหนึ่งเท­่านั้น จึงหยิบเอาการแสดง "ลิเก" การแสดงพื้นบ้านของไทยมาเป็นอุปมาอุปมัยกั­บความหมายของเพลงนี้ ด้วยรูปแบบของการแสดงที่จัดจ้านทั้งเนื้อห­า การแสดง การแต่งหน้า การแต่งตัวที่ดูแตกต่าง และเกินจริงไปจากชีวิตปกติของคนทั่วไป เนื้อหาและรูปแบบการถ่ายทำมิวสิกวีดีโอเป็­นเหมือนกับการทำสารคดีตามติดชีวิตจริงของค­ณะลิเก ครั้งนี้ทีมงานได้ติดต่อไปยังคณะลิเกบรรหา­ร (สอง) ศิษย์หอมหวล และได้ติดตามไปถ่ายทำกันถึงวัดไทรใหญ่ อำเภอไทรน้อย จังหวัดนนทบุรี การถ่ายทำเจาะลึกถึงเบื้องลึกเบื้องหลังขอ­งการแสดง ตั้งแต่การคิดเนื้อเรื่อง การแต่งหน้า ทำผม แต่งตัว รวมทั้งบรรยากาศระหว่างการแสดงที่คนเบื้อง­หน้าไม่เคยเห็นว่าภายใต้ฉากม่านนั้นพวกเขา­ทำอะไรกันบ้าง การแสดงลิเกที่ปัจจุบันหาดูได้ยากขึ้น และได้รับความสนใจน้อยลงเรื่อย ๆ จากคนทั่วไป พวกเขาคิดอะไรกันอยู่? ทำไมถึงเลือกมาเป็นลิเก? ทำไมถึงยังเล่นลิเกอยู่? แล้วถ้าไม่เล่นลิเกพวกเขาจะทำอะไรกัน?
ซีแอลซี

ซีแอลซี (; , ย่อมาจาก "CrystaL Clear") เป็นเกิร์ลกรุ๊ปหญิงของประเทศเกาหลีใต้ สังกัดค่ายคิวบ์เอนเตอร์เทนเมนต์ในปี ค.ศ. 2015 ประกอบไปด้วยสมาชิกจำนวนเจ็ดคนคือ ซึงฮี, ยูจิน, ซึงย็อน, สร, เยอึน, เอลกี และอึนบิน เปิดตัวด้วยอีพีชื่อ "เฟิสต์เลิฟ" ในวันที่ 19 มีนาคม ค.ศ. 2015 เดิมทีซีแอลซีมีสมาชิกเพียงห้าคน ต่อมาจึงได้มีการเพิ่มสมาชิกเข้ามาจำนวนสองคนในเดือนกุมภาพันธ์ ค.ศ. 2016 ปัจจุบัน กลุ่มปล่อยอีพีมาแล้ว 7 อัลบั้ม และอีพีภาษาญี่ปุ่น 2 อัลบั้ม

สมาชิกเดิมทั้งห้าคน (ซึงฮี, ยูจิน, ซึงย็อน, สร และเยอึน) ปรากฏตัวครั้งแรกในฐานะนักเต้นสนับสนุนสำหรับเพลง "ซีเครต" ของจี.นาในปี ค.ศ. 2014 พวกเธอยังได้เป็นนางแบบสำหรับชุดนักเรียนยี่ห้อ สมาร์ต รวมถึงร่วมร้องและแสดงมิวสิกวิดีโอเพลง "แฟมีลี" เพื่อประชาสัมพันธ์ให้ครอบครัวเกาหลีใช้เวลากับครอบครัวตัวเอง โดยร่วมกับกลุ่มดนตรีชาย ก็อตเซเวน และ บีวันเอโฟร์ ในเดือนพฤศจิกายน ค.ศ. 2014 ก่อนที่กลุ่มจะเปิดตัวอย่างเป็นทางการ สมาชิกทั้งหมดได้ร่วมกันเล่นดนตรีเปิดหมวกเพื่อสมทบทุนช่วยเหลือเด็กพิการทางสมอง ซึ่งสิ่งเหล่านี้ปรากฏในรายการเรียลลิตีออนไลน์ "ซีแอลซีส์เคมิสทรี" ของพวกเธอ

เปิดตัววงด้วยเพลง PEPE อัลบั้ม First Love ในรายการ showcase วันที่ 18 มีนาคม 2558 ที่ Acts Hotel in Seoul
ปล่อยมิวสิควีดีโอและเพลงในอัลบั้ม First Love ออกมาในวันที่ 19 มีนาคม 2558 พร้อมกับการขึ้นแสดงบนเวทีครั้งแรกที่เวที Mnet's M! Countdown music show.
วง CLC ปล่อยเพลง Eighteen วันที่ 16 เมษายน และใช้ ขึ้นแสดงบนเวทีรายการ comeback stage on the 17th at KBS's Music Bank.
วง CLC กลับมาพร้อมกับอัลบั้มที่ 2 เป็นมินิอัลบั้มที่ชื่อว่า "Question" on May 28. เพลง "Hide & Seek," เพลงที่ 4 ของอัลบั้ม ร่วมแต่งโดย Ilhoon of BTOB. CLC ถูกใช้บนเวทีรายการ comeback stage on the 28th at Mnet's M! Countdown.

ได้มีการเพิ่ม ควอนอึนบินและ เอลกี้ ซึ่ง ควอนอึนบินได้เข้าแข่งขันในรายการเรียลลิตี้ แต่ตกรอบใน22 คนสุดท้าย
7 สาว CLC (씨엘씨) กลับมาอีกครั้ง กับมินิอัลบั้มที่5 "CRYSTYLE" โดยการกลับมาครั้งนี้ได้เปลี่ยนโฉมครั้งใหญ่โดยครั้งนี้ "สร" เมมเบอร์คนไทย ยังได้มีส่วนร่วมในขั้นตอนการเลือกคอนเซ็ปท์ รวมไปถึงเสื้อผ้าที่ใช้โปรโมทในครั้งนี้ด้วยทั้งภาพลักษณ์ แนวเพลง จึงต่างจากการคัมแบคครั้งก่อนๆ โดยครั้งนี้สาวๆกลับมาพร้อมกับไตเติลแทร็คเพลงใหม่ "Hogoblin" (도깨비)"Hogoblin" เป็นเพลงแนว EDM - TRAP เขียนเนื้อเพลงโดยฮยอนอา , Seo Jaewoo , Big Sancho และ Son Yeongjinซึ่งมีเนื้อเพลงเกี่ยวกับปีศาจสาวที่มีเสน่ห์ยั่วยวนคนที่เธอถูกใจ ‘Hobgoblin’ ที่เขียนโดยฮยอนอา(HyunA) นักร้องในสังกัด Cube ที่ยังช่วยในการออกแบบท่าเต้น

CLC กลับมากับมินิอัลบั้มชุดที่ 7 'Black Dress' โดยครั้งนี้ได้เปลี่ยนคอนเซ็ปและภาพลักษณ์เป็นผู้ใหญ่อย่างเต็มตัว แนวเพลง EDM และ Hip-Hop เพลงไตเติ้ล 'Black Dress' ได้โปรดิวเซอร์ โจซองโฮ, คังดงฮา และ Ferdy มาร่วมแต่งเนื้อร้องและทำนอง รวมถึงเยอึน สมาชิกวง ยังได้ร่วมแต่งท่อนแร็ปเนื้อเพลงทุกเพลงในอัลบั้ม นอกจากนี้ อึนบิน สมาชิกวง ยังได้มีส่วนร่วมในการแต่งและร้องท่อนแร็ปในเพลง 'Like That' ด้วย โดยการคัมแบคครั้งนี้ถือเป็นการคัมแบคที่ได้รับความสนใจจากสาวกเคป๊อปค่อนข้างมาก และต่างให้ความเห็นกันว่า เป็นคอนเซ็ปและสไตล์ที่เหมาะสมกับวง

1 เมษายน 2561 CLC ได้จัดคอนเสิร์ตการกุศลครบรอบ 3 ปีของการเดบิวต์ จัดขึ้นที่ Shinsaegae Mesa Hall โดยคอนเสิร์ตมีชื่อว่า 'CLC 3rd Anniversary Charity Concert' เพื่อนำเงินไปมอบให้แก่สมาคมเด็กโรคเบาหวาน เป็นคอนเสิร์ตที่ไม่เสียค่าใช้จ่าย เข้าชมฟรี นอกจากนี้ ภายในคอนเสิร์ต CLC ยังได้นำของรักของตนเองมาแจกให้แก่แฟนคลับที่เข้าชมคอนเสิร์ตด้วย
ณัฐชยกานต์ ปากหวาน

ณัฐชยกานต์ ปากหวาน (ชื่อเล่น:เฟิร์น) เป็นนักแสดง นางแบบ นางงาม ชาวไทย เป็นเจ้าของตำแหน่งมิสแกรนด์ไรส์ซิงสตาร์ จากเวทีมิสแกรนด์ไทยแลนด์ 2014เฟิร์น ณัฐชยกานต์ ปากหวาน ได้เข้าร่วมประกวดมิสแกรนด์ไทยแลนด์ 2014 ซึ่งต่อมาเธอได้ครองตำแหน่งมิสแกรนด์ไรส์ซิงสตาร์ 2014 พร้อมกับการเซ็นสัญญาเป็นนักแสดงช่อง 7

| rowspan = "1" | 2558 || "เพลิงตะวัน" || จ๊ะจ๋า
สุริยุปราคา 20 มีนาคม พ.ศ. 2558

เกิดสุริยุปราคาเต็มดวงเมื่อวันที่ 20 มีนาคม 2558 สุริยุปราคาเกิดเมื่อดวงจันทร์ผ่านระหว่างโลกและดวงอาทิตย์ ฉะนั้นจึงขวางภาพดวงอาทิตย์ทั้งหมดหรือบางส่วนแก่ผู้สังเกตบนโลก สุริยุปราคาเต็มดวงเกิดเมื่อเส้นผ่านศูนย์กลางปรากฏของดวงจันทร์ใหญ่กว่าเส้นผ่านศูนย์กลางปรากฏของดวงอาทิตย์ จึงสกัดแสงอาทิตย์โดยตรงทั้งหมด แล้วทำให้ความมืดปกคลุม คราสเต็มดวง (totality) เกิดในวิถีแคบผ่านพื้นผิวโลกโดยสามารถเห็นสุริยุปราคาบางส่วนได้เหนือภูมิภาคโดยรอบกว้างหลายพันกิโลเมตร

มีโชติมาตร (magnitude) 1.045 ช่วงเวลาคราสเต็มดวงนานที่สุด คือ 2 นาที 47 วินาที นอกหมู่เกาะแฟโร เป็นสุริยุปราคาเต็มดวงสุดท้ายที่เห็นได้ในทวีปยุโรปจนอุปราคา 12 สิงหาคม พ.ศ. 2569

สุริยุปราคาเริ่มเกิดขึ้นในเวลา 08:30 น. ตามเวลามาตรฐานกรีนิช ในยุโรปตะวันตกเฉียงเหนือ และเคลื่อนต่อไปยังยุโรปตะวันออกเฉียงเหนือ แต่ยังคงอยู่ในยุโรปเหนือ ส่วนใหญ่จะสังเกตเห็นได้จากทางตอนเหนือของมหาสมุทรแอตแลนติกและมหาสมุทรอาร์กติก, กรีนแลนด์, ไอซ์แลนด์, ไอร์แลนด์, สหราชอาณาจักร, หมู่เกาะแฟโร, ทางตอนเหนือของนอร์เวย์ และเมอร์แมนสกายา บอลาสท์ โดยเงามืดจะเริ่มเคลื่อนผ่านทางชายฝั่งทางใต้ของกรีนแลนด์ จากนั้นจะเคลื่อนไปทางทางตะวันออกเฉียงเหนือผ่านระหว่างไอซ์แลนด์และสหราชอาณาจักร ก่อนที่จะเคลื่อนผ่านหมู่เกาะแฟโรและหมู่เกาะทางตอนเหนือสุดของนอร์เวย์ เงาของคราสปรากฏอยู่ในองศาที่แตกต่างกันไปทั่วทวีปยุโรป ตัวอย่างเช่น ลอนดอนเห็นเป็นสุริยุปราคาบางส่วน 85% ขณะที่จุดทางตอนเหนือสุดของหมู่เกาะแฟโรในทะเลนอร์วิเจียน เห็นเป็นสุริยุปราคาเต็มดวงที่สมบูรณ์

ในสหภาพยุโรป มีการส่งออกพลังงานแสงอาทิตย์ประมาณ 90 กิกะวัตต์ ผลจากสุริยุปราคาทำให้การผลิดลดลงชั่วคราวได้ถึง 34 กิกะวัตต์ ขึ้นอยู่กับความชัดเจนของท้องฟ้า นี่เป็นครั้งแรกที่อุปราคามีผลกระทบอย่างมีนัยสำคัญกับระบบไฟฟ้าและภาคการผลิตไฟฟ้า

วันที่ 20 มีนาคม พ.ศ. 2558 เป็นวันวิษุวัตประจำเดือนมีนาคม (หรือรู้จักกันว่าฤดูใบไม้ผลิหรือวสันตวิษุวัตในซีกโลกเหนือ) นอกจากนี้วันที่ 20 มีนาคม พ.ศ. 2558 ยังมีปรากฏการณ์ซูเปอร์มูน ครั้งที่สามจากหกครั้ง ที่คาดว่าจะเกิดขึ้นในปี พ.ศ. 2558 อย่างไรก็ตามขณะนั้นเป็นจันทร์ดับ (หันด้านที่อยู่ใกล้ออกจากดวงอาทิตย์) และสามารถเห็นได้แค่เงาของมัน
เจ้าคณะใหญ่หนเหนือ

เจ้าคณะใหญ่หนเหนือ คือเจ้าคณะใหญ่ผู้ปฏิบัติหน้าที่ในเขตปกครองคณะสงฆ์มหานิกายหนเหนือ

ตามมาตรา 10 แห่งพระราชบัญญัติคณะสงฆ์ (ฉบับที่ 2) พ.ศ. 2535 กำหนดให้มีเจ้าคณะใหญ่ปฏิบัติหน้าที่ในเขตปกครองคณะสงฆ์ตามที่กำหนดในกฎมหาเถรสมาคม

มหาเถรสมาคมจึงตรา "กฎมหาเถรสมาคม ฉบับที่ 15 (พ.ศ. 2535) ว่าด้วยระเบียบการปกครองคณะสงฆ์" กำหนดให้เจ้าคณะใหญ่หนเหนือปฏิบัติหน้าที่ในเขตปกครองคณะสงฆ์ ภาค 4 ภาค 5 ภาค 6 และภาค 7

เจ้าคณะใหญ่หนเหนือรูปปัจจุบันคือ พระวิสุทธิวงศาจารย์ (วิเชียร อโนมคุโณ) วัดปากน้ำ ภาษีเจริญ
ซาดาโตชิ ซูงาวาระ

ซาดาโตชิ ซูงาวาระ (; เกิดวันที่ 18 กุมภาพันธ์ ค.ศ. 1938 —) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964

ซาดาโตชิ ซูงาวาระ จบการศึกษาจากโรงเรียนมัธยมโนชิโระ จังหวัดอากิตะ

ในปี ค.ศ. 1960 เขาได้รับเลือกให้เป็นตัวแทนทีมญี่ปุ่น ส่วนในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
นาโอฮิโระ อิเกดะ

นาโอฮิโระ อิเกดะ (; เกิดวันที่ 17 มกราคม ค.ศ. 1940 —) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964 และ โอลิมปิกฤดูร้อน 1968

นาโอฮิโระ อิเกดะ เกิดที่จังหวัดซางะ

ในปี ค.ศ. 1964 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายในโอลิมปิกฤดูร้อน 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง

และในปี ค.ศ. 1968 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายในโอลิมปิกฤดูร้อน 1968 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญเงิน
ยะซุตะกะ ซะโต

ยะซุตะกะ ซะโตะ เกิดวันที่ 3 กุมภาพันธ์ ค.ศ. 1940 เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964
กรวิกา อภิญญาพงศ์

กรวิกา อภิญญาพงศ์ เป็นนักกีฬาวอลเลย์บอลหญิงที่เคยติดทีมชาติไทยชุดใหญ่ ปัจจุบันเล่นให้กับสโมสรวอลเลย์บอลนครราชสีมา
วรางคณา เงื่อนตะคุ

วรางคณา เงื่อนตะคุ เป็นนักกีฬาวอลเลย์บอล ปัจจุบันเล่นให้กับสโมสรวอลเลย์บอลนครราชสีมา
โทะชิอะกิ โคะเซะโดะ

โทะชิอะกิ โคะเซะโดะ เกิดวันที่ 20 พฤษภาคม ค.ศ. 1941 เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964

ในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
โทะกิฮิโกะ ฮิงุชิ

โทะกิฮิโกะ ฮิงุชิ (; เกิดวันที่ 10 มิถุนายน ค.ศ. 1941) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964

ในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
มะซะยุกิ มินะมิ

มะซะยุกิ มินะมิ (; 10 มิถุนายน ค.ศ. 1941 — 7 เมษายน ค.ศ. 2000) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964, โอลิมปิกฤดูร้อน 1968, โอลิมปิกฤดูร้อน 1972 เขาได้รับเหรียญรางวัลจำนวนสามเหรียญจากกีฬาโอลิมปิก

มะซะยุกิ มินะมิ เล่นตำแหน่งตัวตีด้านนอก มีความสูง 196 ซม.

เมื่อวันที่ 7 เมษายน ค.ศ. 2000 เวลา 23:24 น. เวลาตามท้องถิ่นประเทศญี่ปุ่น โตะกิฮิโกะ ฮิงุชิ เสียชีวิตจากกล้ามเนื้อหัวใจตายเหตุขาดเลือด ที่โรงพยาบาลเมืองฟุกุโอกะ ด้วยอายุ 58 ปี
ทะเกะชิ โทะกุโตะมิ

ทะเกะชิ โตะกุโตะมิ (; เกิดวันที่ 10 มิถุนายน ค.ศ. 1941 —) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964

ในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
เทะรุฮิซะ โมะริยะมะ

เทะรุฮิซะ โมะริยะมะ (; เกิดวันที่ 17 มีนาคม ค.ศ. 1942 —) เป็นนักกีฬาวอลเลย์บอลชายชาวญี่ปุ่น ผู้เข้าร่วมการแข่งขันในกีฬาโอลิมปิกฤดูร้อน 1964

เทะรุฮิซะ โมะริยะมะ เกิดที่จังหวัดฮิโระชิมะ

ในปี ค.ศ. 1964 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายในโอลิมปิกฤดูร้อน 1964 และเป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
กฤษณ์พรหม บุญสาร

กฤษณ์พรหม บุญสาร เป็นนักฟุตบอลชาวไทยผู้ทำหน้าที่ร่วมสังกัดสโมสรฟุตบอลบุรีรัมย์ ยูไนเต็ด

กฤษณ์พรหมเคยเป็นนักฟุตบอลร่วมสังกัดสโมสรฟุตบอลเพื่อนตำรวจ โดยมักเป็นตัวเลือกแรก ๆ ของการ์ลูส โรเบร์ตู จี การ์วัลยู ซึ่งเป็นผู้ฝึกสอน ในการเข้าทำหน้าที่ร่วมทีม แม้ว่ากฤษณ์พรหม จะเคยถูกห้ามลงแข่งหนึ่งนัดเนื่องด้วยความขัดแย้งกับผู้ตัดสินมาครั้งหนึ่ง แต่เขาก็ยังเป็นหนึ่งในผู้สร้างผลงานให้แก่ทีมในลีกสูงสุดได้อย่างยอดเยี่ยม และในภายหลัง กฤษณ์พรหมได้ย้ายไปเข้าร่วมสังกัดสโมสรฟุตบอลบุรีรัมย์ ยูไนเต็ด อย่างเป็นทางการ

พ.ศ. 2558 กฤษณ์พรหมได้ทำหน้าที่ร่วมกับฟุตบอลทีมชาติไทยรุ่นอายุไม่เกิน 23 ปี ก่อนที่จะขอถอนตัวในภายหลัง เนื่องด้วยต้องทำหน้าที่ร่วมสังกัดสโมสรฟุตบอลบุรีรัมย์ ยูไนเต็ด ในการแข่งขันเอเอฟซีแชมเปียนส์ลีก 2015 รอบแบ่งกลุ่ม
ยูโซ นะกะมุระ

ยูโซ นะกะมุระ (; 24 เมษายน ค.ศ. 1942 — 20 กรกฎาคม ค.ศ. 2010) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964 และโอลิมปิกฤดูร้อน 1972

ยูโซะ นะกะมุระ เกิดวันที่ 24 เมษายน ค.ศ. 1942 ในจังหวัดเฮียวโงะ

เมื่อวันที่ 20 กรกฎาคม ค.ศ. 2010 ยูโซะ นะกะมุระ เสียชีวิตจากเลือดออกในสมองใหญ่ ด้วยอายุ 68 ปี
กีฬาท้าความเร็ว

กีฬาท้าความเร็ว () เป็นกลุ่มของการแข่งขันที่ใช้ยานพาหนะในการแข่งความเร็ว หรือไม่ใช่การแข่งความเร็ว ซึ่งกีฬาท้าความเร็ว ยังรวมถึงการแข่งจักรยานยนต์โดยเฉพาะและรวมถึงการแข่งที่ไม่ใช้ถนน ตัวอย่างเช่น มอเตอร์ครอส

กีฬาท้าความเร็วมีความเกี่ยวข้องกับการแข่งความเร็วทาบซึ่งกันและกันโดยรวมถึง

เป็นรูปแบบของกีฬาท้าความเร็วที่ไม่ไช่การแข่งความเร็วรวมถึง การดริฟต์, regularity rally, motorcycle trials, gymkhana, Freestyle Motocross และ tractor pulling
คะสึโตะชิ เนะโกะดะ

คะสึโตะชิ เนะโกะดะ (; 1 กุมภาพันธ์ ค.ศ. 1944 — 4 กันยายน ค.ศ. 1983) เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964, โอลิมปิกฤดูร้อน 1968 และโอลิมปิกฤดูร้อน 1972

คะสึโตะชิ เนะโกะดะ เกิดที่เมืองฮิโระชิมะ จังหวัดฮิโระชิมะ เขาเล่นวอลเลย์บอลในตำแหน่งมือเซต

เมื่อวันที่ 4 กันยายน ค.ศ. 1983 คะสึโตะชิ เนะโกะดะ เสียชีวิตจากโรคมะเร็งกระเพาะอาหาร ด้วยอายุ 39 ปี
สหพันธ์รถยนต์ระหว่างประเทศ

สหพันธ์รถยนต์ระหว่างประเทศ ( หรือ FIA; ) เป็นสมาคมที่จัดตั้งขึ้นตามที่สหพันธ์นานาชาติของการยอมรับรถยนต์คลับ (AIACR) ในวันที่ 20 มิถุนายน พ.ศ. 2447 โดยทำหน้าที่สำคัญขององค์กรเกี่ยวกับการแข่งความเร็ว

สหพันธ์รถยนต์ระหว่างประเทศเป็นหน่วยงานที่ตั้งขึ้นมาโดยไม่แสวงหากำไร เริ่มก่อตั้งในปี พ.ศ. 2447 ซึ่งมีสำนักงานใหญ่อยู่ที่ปารีส เป็นการรวมตัวกันขององค์กรยานยนต์กว่า 236 ประเทศ และสหพันธ์กีฬา 141 สหพันธ์จาก 5 ทวีป โดย 1 ในความรับผิดชอบหลักของสหพันธ์ฯ ก็คือ การพัฒนาวงการกีฬายานยนต์ทั่วโลกโดยผ่านตัวแทนสมาชิกจากประเทศต่าง ๆ ซึ่งจะนำมาสู่การพัฒนาส่งต่อไปยังมือสมัครเล่นและมืออาชีพที่ชื่นชอบกีฬายานยนต์เช่นเดียวกัน สหพันธ์ฯ ได้กำหนดกฎ ระเบียบ และความปลอดภัยต่าง ๆ ให้เป็นมาตรฐานเดียวกันเพื่อที่จะปกป้องนักแข่งจากการเกิดอุบัติเหตุ และส่งเสริมผลประโยชน์แก่นักแข่งผ่านทางองค์กรภายในสหภาพยุโรปและองค์กรระหว่างประเทศอื่น ๆ
ตู้โทรศัพท์แดง

ตู้โทรศัพท์แดง () คือ ตู้โทรศัพท์สำหรับสาธารณะ ซึ่งได้รับการออกแบบโดยเซอร์ กิลเลส กิลเบอต์ สกอตต์ เป็นสัญลักษณ์ที่คุ้นเคยบนถนนในสหราชอาณาจักร มอลตา เบอร์มิวดา และยิบรอลตาร์ แม้ว่าตู้โทรศัพท์แดงตามธรรมเนียมอังกฤษจะมีจำนวนลดลงในหลายปีมานี้ แต่ตู้เหล่านี้ยังถูกพบได้ในหลายสถานที่ตลอดจนทั่วประเทศ และอาณานิคมอังกฤษอย่างเป็นทางการทั่วโลก สีแดงถูกเลือกให้ง่ายต่อการสังเกต

ตั้งแต่ ค.ศ. 1926 ป้ายชื่อของตู้โทรศัพท์ถูกประดับตกแต่งด้วยมงกุฎทิวดอร์ (Tudor Crown) ที่ยื่นออกมา อันเป็นตัวแทนของรัฐบาลอังกฤษ ตู้โทรศัพท์แดงถูกใช้บ่อยครั้งในฐานะตัวแทนของวัฒนธรรมอังกฤษทั่วโลก แม้ว่าจะหยุดการผลิตไปแล้วด้วยการแทนที่ของตู้โทรศัพท์รุ่น KX ใน ค.ศ. 1985 แต่ตู้โทรศัพท์แดงจำนวนมากยังคงอยู่

สีที่ถูกใช้รู้จักในฐานะ "แดงดวงอาทิตย์" (currant red) และถูกกำหนดโดยมาตรฐานอังกฤษ BS 381C-539
เฮลอินเอเซล (2015)

เฮลอินเอเซล (2015) () เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ซึ่งจัดเป็นปีที่ 7 แล้ว สถานที่จัดคือ สเตเปิลส์เซ็นเตอร์ ในเมือง ลอสแอนเจลิส, รัฐแคลิฟอร์เนีย สหรัฐอเมริกา เมื่อวันที่ 25 ตุลาคม 2015

ในเรสเซิลเมเนีย ครั้งที่ 30 บร็อก เลสเนอร์ ได้เอาชนะ ดิอันเดอร์เทเกอร์ และหยุดสถิติไร้พ่ายของอันเดอร์เทเกอร์ 16 เดือนต่อมาในศึก ซัมเมอร์สแลม (2015) อันเดอร์เทเกอร์ เอาชนะเลสเนอร์ ไปได้ในการรีแมตช์ ในไนท์ออฟแชมเปียนส์ (2015) ได้มีการประกาศว่า เลสเนอร์ จะเจอกับ อันเดอร์เทเกอร์ ในเฮลล์อินเอเซลล์ แมทช์ เป็นคู่เอก
ระเบิดเวลา (เพลงอพาร์ตเมนต์คุณป้า)

"ระเบิดเวลา (Dancefloor Bomber)" เป็นซิงเกิลของวงดนตรีอพาร์ตเมนต์คุณป้า จากอัลบั้ม "รักสนิยม" (พ.ศ. 2556) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) และเรียบเรียงโดย อพาร์ตเมนต์คุณป้า เป็นเพลงสุดมันฉลองครบรอบ 13 ปีของวงอพาร์ตเมนต์คุณป้า ที่ชวนทุกคนลุกขึ้นมาเต้นรำปลดปล่อยตัวตน ด้วยจังหวะกลองที่เร้าอารมณ์ กับเสียงเบสไลน์และกีต้าร์แสบทรวงในแนวร็อกแอนด์โรลตามแบบฉบับเอกลักษณ์แห่งอพาร์ตเมนต์คุณป้า มีฉากแสงสีแซ่บกับบรรยากาศในงานปาร์ตี้ทำลายแ­ดนซ์ฟลอร์ ทั้งยังได้เห็นลีลาของเหล่า อพาร์ตเมนต์คุณป้าทั้งห้า ที่ชวนทุกคนให้ลุกมาเต้นและร้องด้วยเนื้­อเพลงติดหูสั้นๆย้ำให้ร้องตามกันถ้วนทุกแด­นซ์ฟลอร์

เพลง "ระเบิดเวลา (Dancefloor Bomber)" ได้อันดับ 52 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 18 สิงหาคม พ.ศ. 2557
ซง มย็อง-กึน

ซง มย็อง-กึน (ฮันกึล: 송명근; เกิดวันที่ 12 มีนาคม ค.ศ. 1993) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่อันซันโอเคเซฟวิงส์แบงก์
คนแปลกหน้าคนนี้

"คนแปลกหน้าคนนี้" เป็นซิงเกิลของวงดนตรีเพลย์กราวด์ ประพันธ์เนื้อร้องโดย โตน โซฟา,กฤษติกร พรสาธิต - แต่งทำนองโดย โตน โซฟา,กฤษติกร พรสาธิต ,ตุลย์ เหมือนสร้อย และเรียบเรียงโดย เพลย์กราวด์ ออกจำหน่ายในวันที่ 26 พฤษภาคม พ.ศ. 2556

เพลงนี้ถ่ายทอดถึงความรู้สึกที่ทุกครั้งเมื่ออยู่­ใกล้เธอ คนแอบรักคนนี้ได้พยายามอย่างยิ่งแล้วที่จะ­เก็บความรู้สึกดีเอาไว้ เป็นเหมือนแค่คนแปลกหน้ากันเท่านั้น แต่ความรู้สึกนั้นมันมากมายเกินกว่าจะเก็บ­ไว้อีกต่อไป และถึงแม้จะมีคนเคยบอกว่าการตัดสินใจบอกรั­กมันยากกว่าตอนที่บอกรักไปแล้วสะอีก แต่ครั้งนี้จะขอบอกมันออกไป ลองดูกับมันสักตั้งผลครั้งนี้จะเป็นยังไงก็ให้มันรู้ไป

นอกจากความชัดเจนของเนื้อหาเพลงแล้ว ด้านสไตล์ดนตรียังถ่ายทอดความเป็นตัวตนของ­เพลย์กราวน์ได้อย่างชัดเจน โดยมีเปียโนเข้ามาเพิ่มอารมณ์เพลงให้ละมุน­ละไมและเข้าถึงทุกคนได้มากขึ้น แต่ยังคงรักษากลิ่นไอดนตรีในแบบฉบับของเพล­ย์กราวน์ ความพิเศษของเพลงนี้ยังเป็นครั้งแรกที่สมา­ชิกทุกคนในวงเข้ามามีส่วนรวมในการร้องท่อน­คอรัสอีกด้วย

เพลง "คนแปลกหน้าคนนี้" ได้อันดับ 83 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 13 กรกฎาคม พ.ศ. 2556
มอนซอน

มอนซอน () เป็นเมืองเล็ก ๆ ในแห่งหนึ่งในแคว้นปกครองตนเองอารากอน ประเทศสเปน ตั้งอยู่ทางทิศตะวันออกเฉียงเหนือของแคว้น (ในท้องที่ซิงกาเมดิโอของจังหวัดอูเอสกา) และอยู่ติดกับแม่น้ำซิงกาและแม่น้ำโซซา ในปี ค.ศ. 2014 มีจำนวนประชากร 17,176 คน